Ηρώδης Αντίπας

Ο Ηρώδης Αντίπας ήταν τετράρχης της Γαλιλαίας και της Περαίας (πριν το 20 π.Χ.- 39). Το Αντίπας είναι μακεδονική εκφορά του ονόματος Αντίπατρος. Ήταν γιος του Ηρώδη Α΄ του Μεγάλου βασιλιά της Ιουδαίας και της (4ης συζύγου του) Μαλθάκης, αδελφός του Ηρώδη Αρχέλαου και ετεροθαλής αδελφός του Ηρώδη Β΄ Φίλιππου.


 Η διακυβέρνηση του Ηρώδη Αντίπα 

Σύμφωνα με τον διακανονισμό που έγινε στη Ρώμη από τον Οκταβιανό Αύγουστο (4 π.Χ.) μεταξύ των επίδοξων κληρονόμων του Ηρώδη (Ηρώδη Αντίπα, Ηρώδη Αρχέλαου και Φιλίππου), ο Ηρώδης Αντίπας έγινε τετράρχης της Γαλιλαίας και της Περαίας Ιώσηπος Ιστορία του Ιουδαϊκού πολέμου προς Ρωμαίους.Βιβλίο Α.ΧΧΙΙΙ.8-9.σελ.317-319. Ο Ηρώδης Αντίπας ήταν ένας ιδιόμορφος ηγεμόνας. Ως χαρακτήρας ήταν πονηρός και φιλόδοξος, δεν ήταν όμως βίαιος και αιμοσταγής Ιστορία Εικονογραφημένη. Άρχοντες εν' ονόματι της Ρώμης.σελ.100-101.

Μόνιμη επιδίωξη του Ηρώδη Αντίπα ήταν να αποκτήσει τον βασιλικό τίτλο, γι' αυτό, παρά τον έκδηλο φιλελληνισμό του, σεβόταν τις ιουδαϊκές παραδόσεις, απέφευγε να κόψει νομίσματα με την εικόνα του και ακολουθούσε πιστά τις μεγάλες εορτές των Ιουδαίων Ιστορία Εικονογραφημένη. Άρχοντες εν΄ ονόματι της Ρώμης.σελ.100.

Στράφηκε και αυτός στην οικοδόμηση πόλεων. Ανοικοδόμησε την κατεστραμμένη Σέπφωρη στη Γαλιλαία και οχύρωσε τη Βηθαράν στην Περαία μετονομάζοντάς την σε ΙουλιάδαΙώσηπος Ιστορία του Ιουδαϊκού πολέμου προς Ρωμαίους. Βιβλίο Β.ΙΧ.1.σελ.71 ή Λιβιάδα προς τιμήν της -συζύγου του Αυγούστου- ΛιβίαςΡοπς Ν. Η καθημερινή ζωή στην Παλαιστίνη στους χρόνους του Ιησού.Μέρος Πρώτο.Μια χώρα και ο λαός της.Κεφάλαιο Τρίτο.Το πολιτικό πλαίσιο.5.Οι κληρονόμοι του Ηρώδη και οι επίτροποι.σελ.81.

Το 23 οικοδόμησε επίσης μία μεγαλοπρεπή πόλη στις όχθες της θάλασσας της Γαλιλαίας κατά τα ελληνικά και ρωμαϊκά πρότυπα. Η πόλη ήταν κτισμένη εν μέρει επάνω σε ένα παλαιό νεκροταφείο και αυτό δεν έκανε καλή εντύπωση, ιδίως στους ευσεβείς Ιουδαίους. Έτσι ο Αντίπας έδωσε δωρεάν γη και σπίτια, προκειμένου ορισμένοι τουλάχιστον Ιουδαίοι να ζήσουν εκεί. Την πόλη ονόμασε Τιβεριάδα προς τιμήν του διαδόχου του Αυγούστου Τιβερίου και την έκανε πρωτεύουσά τουΣάντερς Ε.Π. Το ιστορικό πρόσωπο του Ιησού.Κεφάλαιο 8.Το σκηνικό και η μέθοδος διδασκαλίας του Ιησού.Γαλιλαία.σελ.186.

Η οικογενειακή ζωή του Ηρώδη Αντίπα ήταν ομαλή, μέχρι την εποχή που γνώρισε την Ηρωδιάδα (γύρω στο 27/8). Η Ηρωδιάς ήταν κόρη του δολοφονημένου γιου του Ηρώδη Αριστόβουλου Δ΄ και της Βερενίκης, κόρης της αδελφής του Ηρώδη Σαλώμης Α΄. Οι γονείς της ήταν δηλ. πρώτα εξαδέλφιαΙστορία Εικονογραφημένη. Άρχοντες εν΄ ονόματι της Ρώμης.σελ.101 και η ίδια ήταν ετεροθαλής ανιψιά του ΑντίπαΣάντερς Ε.Π. Το ιστορικό πρόσωπο του Ιησού.Κεφάλαιο 3.Το πολιτικό σκηνικό. Η διακυβέρνηση της Γαλιλαίας την εποχή του Ιησού.σελ.53.

Την εποχή που γνώρισε τον Αντίπα, ήταν παντρεμένη με τον ετεροθαλή αδελφό του, δηλαδή ετεροθαλή θείο της, τον Ηρώδη Β΄ Φίλιππο, γιο της Μαριάμνης Β΄ του Σίμωνος, της κόρης του αρχιερέως, ο οποίος ήταν ιδιώτης. Η Ηρωδιάδα χώρισε από τον σύζυγό της και ο Ηρώδης Αντίπας από τη δική του σύζυγο Φασηιλίδα, κόρη του Αρέτα Δ΄ των Ναβαταίων, προκειμένου να παντρευτούν. Το γεγονός προκάλεσε μεγάλη κρίση μεταξύ του Ηρώδη Αντίπα και του Αρέτα Δ΄Ιώσηπος Ιουδαϊκή Αρχαιολογία .Βιβλίο ΙΗ.V.1.[111]-[113]. Προκάλεσε επίσης και την ακόμη μεγαλύτερη αποδοκιμασία του πλήθους .

Η κρίση μεταξύ του Ηρώδη Αντίπα και του πρώην πεθερού του Αρέτα Δ΄ εξελίχθηκε τελικά σε πόλεμο, ο οποίος ξεκίνησε με την εισβολή των Ναβαταίων στην επικράτεια του ΑντίπαΙώσηπος Ιουδαϊκή Αρχαιολογία .Βιβλίο ΙΗ.V.1.[114]. Ο έπαρχος της Συρίας Βιτέλιος, με εντολή του ΤιβέριουΙώσηπος Ιουδαϊκή Αρχαιολογία .Βιβλίο ΙΗ.V.1.[115]., ανέλαβε επιθετικές επιχειρήσεις εναντίον των ΝαβαταίωνΙώσηπος Ιουδαϊκή Αρχαιολογία .Βιβλίο ΙΗ.V.3.[120], οι οποίες τερματίστηκαν, όταν ο Ρωμαίος αυτοκράτορας πέθανε Ιώσηπος Ιουδαϊκή Αρχαιολογία .Βιβλίο ΙΗ.V.3.[126] (37).

Η επιρροή της Ηρωδιάδας στον σύζυγό της Ηρώδη Αντίπα αποδείχθηκε τελικά ολέθρια. Ο αδελφός της Ηρωδιάδας Ηρώδης Αγρίππας Α΄ βρισκόταν από μικρή ηλικία στη Ρώμη. Είχε την προστασία της Αντωνίας, χήρας του Δρούσου του ΠρεσβύτερουΙώσηπος Ιουδαϊκή Αρχαιολογία .Βιβλίο ΙΗ.VΙ.1.[143] και γνωριζόταν με πολλά μέλη του αυτοκρατορικού οίκου (όπως τον Κλαύδιο και τον Καλιγούλα). Ο Ηρώδης Αγρίππας Α΄ ήταν ένας άστατος, ακόλαστος και σπάταλος νεαρός, βουτηγμένος στα χρέη, που κάποια στιγμή τον έφεραν στα πρόθυρα της αυτοκτονίας. Ο Ηρώδης Αντίπας τον ενίσχυσε οικονομικά, ύστερα από μεσολάβηση της ΗρωδιάδαςΙστορία Εικονογραφημένη. Άρχοντες εν΄ ονόματι της Ρώμης.σελ.103.

Κατά τη διακυβέρνηση του Τιβέριου ο Ηρώδης Αγρίππας Α΄ είχε στενές σχέσεις με τον Καλιγούλα και κάποια στιγμή εξέφρασε την ευχή να καταλάβει ο Καλιγούλας την εξουσία. Αυτό εξόργισε τον Τιβέριο, που τον φυλάκισεΙώσηπος Ιουδαϊκή Αρχαιολογία. Βιβλίο ΙΗ.VΙ.6.[187]-[194]. Ωστόσο ο Τιβέριος δολοφονήθηκε λίγους μήνες αργότερα (37) και ο Καλιγούλας ανακηρύχτηκε πανηγυρικά Αύγουστος. Έτσι ο Ηρώδης Αγρίππας Α΄ απέκτησε την πρώην τετραρχία τού Ηρώδη Φιλίππου και τον βασιλικό τίτλοΙώσηπος Ιουδαϊκή Αρχαιολογία .Βιβλίο ΙΗ.VΙ.10.[237].

Μαθαίνοντας αυτή την εξέλιξη η Ηρωδιάδα παρακίνησε τον Ηρώδη Αντίπα να πάει και αυτός στη Ρώμη και να ζητήσει τον βασιλικό τίτλοΙώσηπος Ιουδαϊκή Αρχαιολογία. Βιβλίο ΙΗ.VΙΙ.1.[240]-[244]. Ο Ηρώδης Αντίπας ακολούθησε τη συμβουλή της και πήγε στη ΡώμηΙώσηπος Ιουδαϊκή Αρχαιολογία. Βιβλίο ΙΗ.VΙΙ.2.[246]. Οι σκευωρίες όμως του Ηρώδη Αγρίππα Α΄ τον εμπόδισαν να πραγματοποιήσει τον σκοπό του, καθώς τον κατηγόρησε ότι σχεδίαζε να ανασυστήσει το βασίλειο του Ηρώδη και για τον λόγο αυτό συγκέντρωνε οπλισμό Ρόπς Ν. Η καθημερινή ζωή στην Παλαιστίνη στους χρόνους του Ιησού. Μέρος Πρώτο. Μια χώρα και ο λαός της. Κεφάλαιο Τρίτο. Το πολιτικό πλαίσιο. 5.Οι κληρονόμοι του Ηρώδη και οι επίτροποι. σελ.82. Ο Ηρώδης Αντίπας επιχείρησε να δικαιολογηθεί επικαλούμενος την απειλή του Αρέτα Δ΄, ο Καλιγούλας όμως έγινε καχύποπτος και τον αντιπάθησε. Έτσι, όχι μόνο δεν του παραχώρησε τον βασιλικό τίτλο, αλλά και τον εξόρισε στη Γαλατία (στο Λούγδουνο, Lugdunum Convenarum, σημερινή Saint-Bertrand-de-Comminges) το 39 Ιστορία Εικονογραφημένη. Άρχοντες εν ονόματι της Ρώμης. σελ.102.

Η Ηρωδιάδα είχε τη λεπτότητα να τον ακολουθήσει στην εξορία Ιώσηπος Ιουδαϊκή Αρχαιολογία. Βιβλίο ΙΗ. VΙΙ.2.[253]-[255], όπου τελικά πέθαναν και οι δύο ύστερα από μερικά χρόνια. Ο Καλιγούλας παραχώρησε κατόπιν την τετραρχία του Αντίπα στον Ηρώδη Αγρίππα Α΄.

 Ο Ηρώδης Αντίπας και ο Πόντιος Πιλάτος 
Ο Πόντιος Πιλάτος και ο Ηρώδης Αντίπας είχαν έρθει σε σύγκρουση, όταν ο πρώτος είχε τοποθετήσει κάποιες αναθηματικές ασπίδες στο Ναό . Όταν ο Πιλάτος ανέκρινε τον Ιησού, τον έστειλε στον Ηρώδη Αντίπα, διότι ήταν Γαλιλαίος (Λουκ.23.6-7Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.307). Εκείνος ήθελε από καιρό να δει τον Ιησού από κοντά. Επειδή ο Πιλάτος ικανοποίησε την περιέργειά του  (Λουκ.23.8) συμφιλιώθηκε από τότε μαζί του (Λουκ.23.12Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.307-308).

 Ηρώδης Αντίπας και Ιωάννης Βαπτιστής 
Ο γάμος του Ηρώδη Αντίπα με την Ηρωδιάδα προκάλεσε, όπως ήδη αναφέραμε, την αντίδραση του πλήθους. Ακόμη πιο έντονη αντίδραση εκδηλώθηκε από τον Ιωάννη (Μαρκ. 6.18 Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.150), που έλαβε το προσωνύμιο Βαπτιστής, επειδή ασκούσε αυτή την δραστηριότητα στον ποταμό ΙορδάνηHersel Shanks Η περιπέτεια των χειρογράφων της Νεκρής θάλασσας. Ήταν ο Ιωάννης ο Βαπτιστής Εσσαίος; του ΟΤΟ ΜΠΕΤΣ .σελ. 414. Η δράση του Ιωάννη ξεκίνησε το 15ο έτος της βασιλείας του Τιβέριου (29)Σάντερς Ε.Π. Το ιστορικό πρόσωπο του Ιησού. Κεφάλαιο 2.Διάγραμμα της ζωής του Ιησού. σελ.36.

Ο Ιωάννης ήταν γιος του ιερέα Ζαχαρία (Λουκ.1.5Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.200). Συνδύαζε την ιερατική καθαρότητα, ζώντας στην έρημο ασκητική ζωή (Ματθ.11.18Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.53, Μαρκ.1.6Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.130) Hersel Shanks Η περιπέτεια των χειρογράφων της Νεκρής θάλασσας. Ήταν ο Ιωάννης ο Βαπτιστής Εσσαίος; του ΟΤΟ ΜΠΕΤΣ. σελ. 410 με την προφητική δράση, δηλαδή με το κάλεσμα για μετάνοια και επιστροφή στον Θεό (Ματθ.3.7-9Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.21-22//Λουκ.3.7-8Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.213), καθώς όπως ο ίδιος είχε αναγγείλει στα κηρύγματά του, η έλευση του Μεσσία ήταν πολύ κοντά (Ματθ.3.10Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.22//Λουκ.3.9) Σάντερς Ε.Π. Το ιστορικό πρόσωπο του Ιησού.Κεφάλαιο 7.Τα δυο πλαίσια αναφοράς. Το πλαίσιο της πορείας του ίδιου του Ιησού. σελ.165-167..

Ο Ιωάννης απευθύνθηκε σε όλους τους ανθρώπους. Δεν τους έστελνε στην έρημο ή σε κάποια μοναστική κοινότητα, αλλά όταν εξομολογούνταν τους βάφτιζε και τους έστελνε στα σπίτια τους και στους δικούς τους. Εκεί θα απολάμβαναν τους καρπούς της μετανοίας τους ζώντας ζωή ενάρετη . Ο Ιωάννης βάφτιζε με νερό ενώ αυτός που τον ακολουθούσε έλεγε πως θα βάφτιζε με Άγιο Πνεύμα (Μαρκ.1.7-8Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.130-131) Hersel Shanks Η περιπέτεια των χειρογράφων της Νεκρής θάλασσας. Ήταν ο Ιωάννης ο Βαπτιστής Εσσαίος ; του ΟΤΟ ΜΠΕΤΣ .σελ. 408.

Ο Ιησούς που βαφτίστηκε από τον Ιωάννη (Ματθ.3.13-1Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.22-23 7//Μαρκ.1.9-11Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.131//Λουκ.3.21-22Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.214) τον χαρακτηρίζει όχι μόνο προφήτη (Ματθ.11.11Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.52 και Λουκ.7.28Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.232) αλλά και περισσότερο από προφήτη (Ματθ.11.9 ) είναι ο Ηλίας ο πρόδρομος του Μεσσία (Ματθ.11.14). Αλλά και ο λαός θεωρούσε τον Ιωάννη αληθινό προφήτη (Ματθ.21.26Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.91-92//Μαρκ.11.32Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.175//Λουκ.20.6Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.292)Hersel Shanks Η περιπέτεια των χειρογράφων της Νεκρής θάλασσας. Ήταν ο Ιωάννης ο Βαπτιστής Εσσαίος ; του ΟΤΟ ΜΠΕΤΣ .σελ. 405.

Ο Ιωάννης βρέθηκε στο επίκεντρο της προσοχής του Ηρώδη Αντίπα, επειδή από τη μια πλευρά το κήρυγμά του προσήλκυε τα πλήθη και μπορούσε ενδεχομένως να προκαλέσει ταραχέςΙώσηπος Ιουδαϊκή Αρχαιολογία .Βιβλίο ΙΗ.V.2.[117]-[118]Σάντερς Ε.Π. Το ιστορικό πρόσωπο του Ιησού.Κεφάλαιο 3.Το πολιτικό σκηνικό. Η διακυβέρνηση της Γαλιλαίας την εποχή του Ιησού.σελ.54 και από την άλλη επειδή είχε προκαλέσει το άσπονδο μίσος της ΗρωδιάδαςΣάντερς Ε.Π. Το ιστορικό πρόσωπο του Ιησού.Κεφάλαιο 7.Τα δυο πλαίσια αναφοράς. Το πλαίσιο της πορείας του ίδιου του Ιησού.σελ.166.

Αυτό είχε ως συνέπεια τη σύλληψη του Ιωάννη και τον εγκλεισμό του στο φρούριο του Μαχαιρούντα, ανατολικά του Ιορδάνη Ιώσηπος Ιουδαϊκή Αρχαιολογία .Βιβλίο ΙΗ.V.2.[119]. Τότε η Ηρωδιάδα συνέλαβε ένα δόλιο σχέδιο για να εξοντώσει τον Ιωάννη. Ζήτησε από τη νεαρή κόρη της Σαλώμη να χορέψει για τον Ηρώδη Αντίπα αφού πριν του είχε αποσπάσει την υπόσχεση ότι αφού τελείωνε τον χορό της θα είχε από αυτόν ότι ζητούσε. Το σχέδιο της Ηρωδιάδας πραγματοποιήθηκε και η Σαλώμη, η οποία είχε ήδη από πριν συνεννοηθεί με την μητέρα της, ζήτησε το κεφάλι του Ιωάννη. Μόνο τότε ο ανυποψίαστος Ηρώδης Αντίπας κατάλαβε την παγίδα. Αν και λυπήθηκε δεν μπορούσε να παραβεί την υπόσχεση του. Έτσι ο Ιωάννης αποκεφαλίστηκε το 29 (Ματθ.14.3-11Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.66-67) Ιστορία Εικονογραφημένη. Άρχοντες εν΄ ονόματι της Ρώμης.σελ.102-103.

Η ήττα του Ηρώδη Αντίπα από τον Αρέτα θεωρήθηκε από το πλήθος ως δικαία τιμωρία του για την εκτέλεση του ΒαπτιστήΙώσηπος Ιουδαϊκή Αρχαιολογία .Βιβλίο ΙΗ.V.2.[116].

 Ηρώδης Αντίπας και Ιησούς 
Η σύλληψη του Ιωάννη είχε ως συνέπεια την έναρξη της δημόσιας δράσης του Ιησού Σάντερς Ε.Π. Το ιστορικό πρόσωπο του Ιησού.Κεφάλαιο 2.Διάγραμμα της ζωής του Ιησού.σελ.37Σάντερς Ε.Π. Το ιστορικό πρόσωπο του Ιησού. Κεφάλαιο 7.Τα δυο πλαίσια αναφοράς. Το πλαίσιο της πορείας του ίδιου του Ιησού.σελ.168. Ο Ιησούς ο οποίος τότε βρισκόταν στην Ιουδαία, όταν έμαθε αυτό το γεγονός επέστρεψε στη Γαλιλαία ξεκινώντας το κήρυγμα του με μία λιτή δήλωση: « … μετανοείτε ήγγικε γαρ η βασιλεία των ουρανών.» (Ματθ.4.12-17Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.24-25).

Η γνώμη του Ιησού για τον Αντίπα δεν είναι καθόλου καλή. Όταν κάποιοι Φαρισαίοι έρχονται να τον προειδοποιήσουν ότι ο τετράρχης απειλεί τη ζωή του, ελπίζοντας να τον κάνουν να φύγει από τη Γαλιλαία (Λουκ.13.31Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.268)  αυτός τους απαντά : « … είπατε τη αλωπεκί ταύτη ...» (Λουκ.13.32Η ΚΑΙΝΗ ΔΙΑΘΗΚΗ υπό του Ι.θ.Κολιτσάρα.σελ.268-269).

Ο Αντίπας είχε ακούσει για τον Ιησού και πίστεψε ότι ίσως ο Ιωάννης είχε αναστηθεί (Μαρκ.6.14). Το γεγονός ότι το κήρυγμα του Ιησού δεν στρεφόταν εναντίον του τον έκανε λιγότερο επικίνδυνο, πολιτικά, για αυτόν. Αυτός ήταν κατά πάσα πιθανότητα ο λόγος για τον οποίο δεν έκανε καμιά ενέργεια εναντίον του Σάντερς Ε.Π. Το ιστορικό πρόσωπο του Ιησού. Κεφάλαιο 14.Αντιθέσεις και έριδες στην Γαλιλαία.σελ. 337.

Τέλος, όταν ο Ιησούς είχε συλληφθεί την άνοιξη του 30 στην Ιερουσαλήμ Σάντερς Ε.Π. Το ιστορικό πρόσωπο του Ιησού. Κεφάλαιο 16.Η τελευταία εβδομάδα του Ιησού. σελ. 337 ο Πόντιος Πιλάτος τον έστειλε στον Αντίπα γιατί ήταν Γαλιλαίος. Εκείνος του ζήτησε να κάνει κάποιο θαύμα. Ο Ιησούς δεν του απάντησε. Τότε, αφού τον εξευτέλισε και τον ενέπαιξε Η ΚΑΙΝΗ ΔΙΑΘΗΚΗ υπο του Ι.θ.Κολιτσάρα. Λεξικόν. Ηρώδης Αντίπας .σελ.528, τον έστειλε πίσω στον Πιλάτο (Λουκ.23.8-11) .

Οικογένεια
Νυμφεύτηκε πρώτα τη Φασηιλίδα, συγγενή (ίσως κόρη) του Αρέτα Δ΄ του Φιλοπάτιδος, βασιλιά των Ναβαταίων (Αράβων της Πέτρας).

Έπειτα ο Ηρώδης Αντίπας έκανε δεύτερο γάμο με την Ηρωδιάδα, χήρα τού ετεροθαλούς αδελφού του Ηρώδη Β΄ Φιλίππου πρίγκιπα. Ο γάμος ήταν αντίθετος με τον μωσαϊκό νόμο, πράγμα που στιλήτευσε ο Άγ. Ιωάννης ο Πρόδρομος.

 Απεικονίσεις του Ηρώδη Αντίπα 
μικρογραφία|250x250εσ|Το συμπόσιο του Ηρώδη, Ντονατέλο

 Θρησκεία 

 Το συμπόσιο του Ηρώδη είναι το επεισόδιο του Ευαγγελίου μετά τον αποκεφαλισμό του Ιωάννη του Βαπτιστή, όταν η Σαλώμη παρουσιάζει το κεφάλι του στους γονείς της. Η αφήγηση Κατά Μάρκον Ευαγγέλιον περιγράφει τον Ηρώδη Αντίπα να δίνει ένα συμπόσιο στα γενέθλιά του για τους ανώτατους αξιωματούχους και τους στρατιωτικούς διοικητές του και τους ηγέτες της Γαλιλαίας(Κατά Μάρκον Ευαγγέλιον 6:17–29).

μικρογραφία|250x250εσ|Το συμπόσιο του Ηρώδη, Πέτερ Πάουλ Ρούμπενς

 Εικαστικά 

 Το συμπόσιο του Ηρώδη του Ντονατέλο (1423-27) είναι ένα μπρούντζινο ανάγλυφο, το πρώτο του συγκεκριμένου καλλιτέχνη, που δημιουργήθηκε για το βαπτιστήριο του Αγίου Ιωάννη στη Σιένα της Τοσκάνης.Paoletti, The Siena Baptistry Font, 44.
 Το συμπόσιο του Ηρώδη του Πέτερ Πάουλ Ρούμπενς (1635-1638) είναι μια ελαιογραφία που εισήγαγε τη νεοβενετσιάνικη τεχνοτροπία στη Νάπολη.

 Κινηματογράφος 

 Στην αμερικανική ταινία του 1961 Ο βασιλεύς των βασιλέων (King of Kings) σε σκηνοθεσία Νίκολας Ρέι, τον Ηρώδη Αντίπα ενσαρκώνει ο Φρανκ Θρινγκ.
 Στην αμερικανική επική υπερπαραγωγή του 1965 Η ωραιότερη ιστορία του κόσμου (The Greatest Story Ever Told) σε σκηνοθεσία Τζορτζ Στίβενς και Τζιν Νεγκουλέσκο, τον ρόλο του Ηρώδη Αντίπα ερμηνεύει ο Χοσέ Φερέρ.

 Τηλεόραση 

 Στην ιταλοβρετανική τηλεοπτική μίνι σειρά Ο Ιησούς από τη Ναζαρέτ (Jesus of Nazareth'') του 1977 σκηνοθεσίας Φράνκο Τζεφιρέλι, ο Ηρώδης Αντίπας ενσαρκώθηκε από τον Κρίστοφερ Πλάμερ.

 Παραπομπές 

 Πηγές 

 Ιώσηπος Ιστορία του Ιουδαικού πολέμου προς Ρωμαίους. Αρχαία Ελληνική Γραμματεία «Οι ΄Ελληνες» Εκδόσεις Κάκτος 1997
 Ρόπς Ν. Η καθημερινή ζωή στην Παλαιστίνη στους χρόνους του Ιησού Εκδόσεις Παπαδήμα 2005
 Ιστορία Εικονογραφημένη. Άρχοντες εν΄ ονόματι της Ρώμης. Εκδόσεις ΠΑΠΥΡΟΣ ΠΡΕΣΣ Τεύχος 309 Μάρτιος 1994
 Σάντερς Ε.Π. Το ιστορικό πρόσωπο του Ιησού Εκδόσεις Φιλίστωρ 2000
 Ιώσηπος Ιουδαϊκή Αρχαιολογία. Αρχαία Ελληνική Γραμματεία «Οι ΄Ελληνες» Εκδόσεις Κάκτος 1997
 Hersel Shanks Η περιπέτεια των χειρογράφων της Νεκρής θάλασσας Εκδόσεις Ενάλιος 1997
 Η ΚΑΙΝΗ ΔΙΑΘΗΚΗ υπο του Ι.θ.Κολιτσάρα Εκδόσεις Αδελφότης Θεολόγων η "Ζωή" 1979

Κατηγορία:Ηρωδιανή Δυναστεία
Κατηγορία:Πρόσωπα της Καινής Διαθήκης
Κατηγορία:Βασιλείς της Ιουδαίας
Κατηγορία:Βασιλείς του αρχαίου Ισραήλ